**Módosított Vállalkozási szerződés**

**csatorna fenntartásra 2020.03.01.-től.**

amely létrejött egyrészről

Cégnév: **Hubertus Agráripari Bt.**

Székhely: 8713 Kéthely, Sáripuszta 0275. hrsz

Adószám: 25226407-2-14

Képviselő: Oliver Hahnenkamm üzletvezető), mint megrendelő , - későbbiekben**: Megrendelő,** másrészről

Cégnév: **Balaton-nagyberek Vízitársulat**

Székhely: 8713 Kéthely, Sáripuszta 0275. hrsz,

Adószám:

Képviselő: Völler Zoltán ügyvezető) mint vállalkozó, - továbbiakban: **Vállalkozó, -** között,

a mai napon az alábbiak szerint:

1. **Preambulum**

1./ Tudomásul szolgál, hogy a Vállalkozó,- mint szervezet , - a Megrendelő kezdeményezésére jött létre azon célból, hogy a Vállalkozó lássa el - a Megrendelő helyett - a Balaton-nagyberek belvíz öblözet teljes területének belvízmentesítését. A Balaton-nagyberek belvízmentesítésének a kötelezettsége a Megrendelőt a magyar állammal kötött haszonbérleti szerződés alapján terheli.

2./ A Vállalkozó részére kiadott jogerős vízjogi üzemeltetési engedély 224 km csatornahálózat, és további védművek fenntartására és adott vízszinten történő tartására kötelezi a Vízitársulatot mint engedélyest.

3./ Ismert a szerződő felek előtt, hogy a vízjogi üzemelési engedélyben foglalt előírások maradéktalan betartása érdekében a Vízitársulat nem rendelkezik pénzügyi forrással. Ez a Megrendelőnek, mint a térségben agrárgazdasági tevékenységet végző gazdálkodó szervezetnek is el lehetetlenítené a tevékenységét, továbbá az I.1. pontban írtak alapján a Vállalkozó Vizitársulat a Megrendelőtől átvett kötelezettség alapján végzi a tevékenységét.

4.1./ Tekintettel arra, hogy a Megrendelőnek a magyar állammal kötött haszonbérleti szerződésen alapuló kötelezettsége a teljes Balaton-nagyberek belvíz öblözet belvízmentesítésének biztosítása, - továbbá a tevékenység végzésére vonatkozó hatósági engedélyekkel és kötelezettségekkel kizárólag a vállalkozó Vízitársulat rendelkezik, - a Felek megállapodnak abban, hogy a vállalkozási szerződést a korábbi évekhez hasonlóan csatorna hálózat fenntartási munkáinak elvégzésére a jelen szerződésben foglaltak szerint, 2020 évre vonatkozóan is megkötötték ,de azt március 1.-időponttól közös megegyezéssel a jelen módosított szerződésbe foglaltaknak megfelelően módosítanak.

4.2./ Ismert a megállapodó felek között, hogy a Vállalkozó tevékenységének kizárólagos finanszírozója Megrendelő, így gazdálkodásának akár eredményessége, akár veszteségessége Megrendelő és Vállalkozó elszámolásának az eredménye.

4.3./ Ismert a megállapodó felek között, hogy az elmúlt években Megrendelő átutalásaiból jelentős mérleg eredmények keletkeztek, melyeket Vállalkozó eredmény tartalékban kumulált. Ebből megállapítható, hogy az önköltségnél alacsonyabb vállalási díjak esetén is a Vállalkozó gazdasági működése biztosított részben a kiszámlázandó szolgáltatás ellenértékéből, részben az eredmény tartalék folyamatos felhasználásával.

4.4./ Megrendelő és Vállalkozása rögzítik, hogy ezen elszámolási formát mindaddig fenntartják, amíg a Vállalkozó eredmény tartaléka a biztonságos szint alá nem csökkenve biztosítja a szervezet biztonságos és cégjogi szempontból aggály mentes működését.

5./ Szerződő Felek kijelentik, hogy mindaddig, amíg :

- Megbízó részéről kötelezettségként merül fel a Balaton-Nagyberek belvíz kormányzásának és belvíz átemelésének a finanszírozása, továbbá

- Vállalkozó feladata és jogosultsága a Balaton-Nagyberek belvíz kormányzása és belvíz átemelése vízjogi üzemelési engedély alapján, -

addig szándékukat fejezik ki jelen szerződést minden évben meghosszabbítani, a szükséges és indokolt aktualizálásokkal pontosítva.

**II. Szerződés**

6.1./ Megrendelő megrendelte, Vállalkozó elvállalta a Balaton-nagyberek Belvízöblözet csatorna hálózatának folyamatos fenntartási munkáit 2020 03.01.-től folyamatosan az alábbi feladatokra és az alábbiak szerint:

6.2./ Fő csatornák mellék csatornák és szívó árkok szelvényének a gondozása valamint jó karba helyezése a Megrendelő által megrendelt és finanszírozott mértékig.

6.3./ Amennyiben a Vállalkozó , - mint egyúttal vízjogi üzemelési engedélyes , - úgy ítéli meg, hogy a megrendelt és finanszírozott munkák elvégzése nem biztosítja a vízjogi üzemeltetési engedélyben rögzített paraméterek betartását, úgy azt haladéktalanul egyezteti Megbízó műszaki ellenőrével, majd jelzi Megbízónak is.

Egyeztetések eredménytelensége esetén tájékoztatja az Intéző Bizottság Elnökét, hogy a rendelés állomány nem fedezi a vízjogi engedélyben előírt paraméterek betartását, így felmerülhet a társulat jogellenes működésének a lehetősége. FB Elnök saját hatáskörben intézkedik, vagy kezdeményezi az IB és az FB összehívását, indokolt esetben a Küldöttgyűlés összehívását.

7./ Munkavégzés során a gát és meder kaszáláson belül az alábbi rész feladatok jelentkeznek.

* + - gát kaszálása külső gát talp élétől a külső rézsű ferde oldalán,
    - a gát korona vízszintes tetején,
    - a belső rézsű ferde oldala csatorna vízszintjéig, - a kaszálék helyszínen hagyásával,
    - teljes mederszelvény vízszint alatti kaszálása a kaszálék és uszadék , és vele együtt a lepelkotrás iszap mennyiségének mederszelvényből történő eltávolításával,
    - kaszálék, uszadék és lepelkotrás iszapjának elhelyezése tetszőleges módon
      1. gát korona külső talp élén kívüli területen deponálva
      2. komposzttelepre elszállítva
      3. korona élen deponálva, ott összezúzva és betárcsázva, betömörítve
    - gát koronák külső talp élei közötti bokrok, cserjék eltávolítása, kiirtása, biomassza szakszerű ártalmatlanítása illetve eltávolítása, esetleges hasznosítása
    - hídfejek, átereszek mellett, és azok szelvényében mindennemű vegetáció és uszadék eltávolítása.

A mederszelvény karbantartása és átfolyásának hatékony biztosítása esetén a teljes keresztmetszetben végzendő munkavégzés praktikusan csökkenthető (egyoldali gondozás)

További munkanemek végzésének az elrendelésekor Megrendelő rögzíti annak részletes tartalmát.

8.1./ Feladatok műszaki tartalmát minden hónap első munkanapján a Megrendelő és Vállalkozó megrendelésben rögzíti a tárgy hóra megrendelt és elfogadott munkákat, műszaki ellenőr által ellenjegyezve. Ennek során kerül meghatározásra az:

- elvégzendő fenntartási munka megnevezése és részletezése,

- elvégzendő fenntartási munka mennyisége,

- elvégzendő fenntartási munka helyszíne.

8.2./ A megrendelt fenntartási munkák végzésének folyamatos rögzítéséről Vállalkozó építési naplóban gondoskodik, rögzítve a napi munkavégzés legfontosabb paramétereit.

Az építési naplóban a munkák végzésével kapcsolatban Megrendelő képviselője észrevételt tehet.

8.3./ Elvégzett fenntartási munka elszámolására az alábbiak szerint állapodnak meg szerződő felek:

Megrendelő jelen szerződés aláírásával kijelenti, hogy megismerte a Vállalkozó által alkalmazott, a szerződés mellékletét képező hatályos Költségfelosztási Szabályzatot.

Az ennek alapján a csatorna fenntartására vonatkozó közvetlen és közvetett költségeket analitikus nyilvántartását minden hónapban elkészíti, és következő hónap 10.-ig önköltség számítást végez az egyes munkanemekre. Vállalkozó a havonta megállapított egységárakat Megrendelő rendelkezésére bocsátja, aki azt észrevételezheti.

8.4./ Megrendelő és Vállalkozó a havi önköltség számítás eredményeitől függetlenül az alábbi egység árakkal számolhatja el teljesítését Megrendelő felé:

- meder kotrás és meder újra metszés: …………………………..160 Ft/ m3

- gépi bozótirtás egyedi kimetszéssel: …………………………….40 Ft/nm

- gépi bozótirtás nagy teljesítményű szárzúzóval: ……………….130 Ft/nm

- depónia és járóút rendezése: ……………………………………..25 Ft/nm

- gát vízszintes gaz kaszálása: ………………………………………4 Ft/nm

- rézsű nád kaszálás: ……………………………………………… 20 Ft/nm

- meder nád kaszálás víz alatt vagy iszap rétegben: …………….20 Ft/nm

- meder nád kaszálás szárazon: …………………………………...50 Ft/nm

- műtárgyak kézi karbantartása : a tevékenység és az élőmunkaerő változékonysága miatt változatlanul a tényleges havi önköltség plusz 7 % margin

- olyan munkák megrendelése esetén, amelyek elszámolása nem illeszthető a fenti egységárak körébe, a megállapodó felek minden hónapban egyedi egység árban állapodnak meg.

9./ Munkavégzés területi hatálya megegyezik a vízjogi üzemelési engedélyben szereplő vízi létesítmények területi határával.

10./ Munkavégzés időbeli hatályáról, illetve azok ütemezésének a meghatározásáról Megbízó és Vállalkozó az egyes munkavégzések tartalmának meghatározása előtt a 6. pontban rögzítettek szerint műszaki ellenőrön keresztül egyeztet. Ennek során határozzák meg, hogy milyen munkavégzéssel, és hol kellene beavatkozni, hogy a leghatékonyabban lehessen eleget tenni a Vállalkozó vízjogi engedélyéből foglalt kötelezettségének, és a Megbízó gazdálkodási érdekeinek. Ezen egyeztetés eredményeként kerül rögzítésre a 8.1. pontban rögzített havi megrendelés.

11./ Vállalkozó a szerződés szerint végzett munkákról folyamatosan építési naplót vezet.

12./ Megbízó kapcsolattartói:

Műszaki vezető: Mozsár Erik

Műszaki ellenőr: Sági János 6300 Kalocsa Jókai u.44. ME-VZ/I./03-5311/2012

13./Vállalkozó kapcsolattartói:

Ügyvezető igazgató: Völler Zoltán

**III. Elszámolás.**

14./ Végzett munkák elszámolása felmérési napló és jelen szerződés szerinti egységárak alapján kiadott teljesítésigazolás szerint történik.

Vállalkozó képviselője és a Megrendelő Műszaki Ellenőre minden hó végén közösen gondoskodnak az építési napló alapján a tárgyhavi munkák felmérési naplóban történő rögzítéséről, a 8.4. pont alapján kialakított tárgyhavi egységárakkal. Az Ő együttes aláírásuk alapján a Megrendelő a kiadja a tárgyhóra vonatkozó teljesítésigazolást, és Vállalkozó jogosult következő hó 15.-ikével számlája kibocsátására.

16./ Nem jogosult Vállalkozó azon munkavégzésének ellenértékét Megbízó felé számlájában érvényesíteni, amely munkák végzésére más forrásból fedezethez jutott. Vállalkozó az elvárható együttműködés kapcsán köteles ezen munkák tartalmáról, helyszínéről, és a fedezet nagyságáról Megbízót tájékoztatni.

17./ Fizetés átutalással történik 8 napon belül Vállalkozó Budapest Banknál vezetett

**10103214-03429600-01005000**

számú számlájára. Késedelmes teljesítés esetén Vállalkozó a jegybanki alapkamat kétszeresének megfelelő késedelmi kamatot jogosult felszámítani.

18./ Jelen megállapodást 2020.03.01-el kezdődő időszakra vonatkozóan meghatározatlan időre kötik szerződő felek folyamatos munkavégzéssel, 3 hónapos felmondási határidővel, de a Preambulum 5. pontjában foglaltakra tekintettel. Felmondást írásban kell közölni a másik féllel, indoklási kötelezettséggel, a lényegesen megváltozott körülmények esetén.

19./A 4. pontban leírtakra tekintettel Megállapodó Felek már most rögzítik, hogy ha jelen szerződésben rögzített elszámolási rend nem biztosítja az ott megfogalmazott elvek érvényesülését, úgy a szerződés elszámoló árait közös akarattal módosítják vagy áttérnek más elszámolási formára.

20./ Rendkívüli felmondás joga illeti meg a feleket, ha a másik fél súlyosan megszegi a szerződésben foglaltakat, vagy a szerződés kötés kori körülményekhez képest olyan lényeges változások történtek, amelyek ellehetetlenítik a szerződés fennmaradását. Akár rendes, akár rendkívüli felmondással kerül sor a szerződés megszüntetésére, a felek közt elszámolásnak van helye.

21./Súlyos szerződésszegésnek minősül a Megrendelő részéről, ha számla fizetési kötelezettségének határidőre nem tesz eleget, és írásos felszólítás alapján sem teljesít az abban kikötött póthatáridőig.

Súlyos szerződésszegésnek minősül a Vállalkozó részéről, ha az építési naplóban rögzített módon a munkákat nem végzi el, annak esetleges módosításáról a Megrendelővel nem állapodik meg, és írásbeli felszólításra sem intézkedik az abban foglaltak szerint.

**IV. Egyebek.**

22./ . Szerződő felek a vitás kérdéseket elsősorban tárgyalásos úton kívánják megoldani.

Ennek során a jelen megállapodásban foglaltakra, a szerződő felek eredeti szándékára, a mindkét fél által ismert vízjogi üzemelési engedélyre, a hatályos jogszabályokra, különösen a Ptk.-ra tekintettel, - törekednek a megállapodásra.

23./ Előző pontban foglaltak ellehetetlenülése esetén kikötik a Marcali Városi Bíróság, - vagy értékhatár átlépése esetén- a Kaposvári Törvényszék illetékességét.

24./ Jelen megállapodást a szerződő felek közösen elolvasva, együttesen értelmezve, mint közös akaratukkal megegyezőt írják alá.

Kelt : Kéthely Sári puszta 2020.03.01.

…………………………………… ……………………………………….

Megrendelő Vállalkozó

Hubertus Bt. Balaton-nagyberek VT